Osnovna škola Luke Perkovića Brinje temeljem članka 99. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10 - ispravak, 90/11, 5/12, 16/12, 86/12, 126/12 – pročišćeni tekst, 94/13, 152/14 .,07/17. 68/18. 98/19. i 64/20.) i članka 8. Pravilnika o pomoćnicima u nastavi i stručnim komunikacijskim posrednicima („Narodne novine“ br. 102/18, 59/19 i 22/20). objavljuje :

JAVNI POZIV  
za prijavu kandidata (m/ž) za obavljanje poslova pomoćnika u nastavi

za učenike s teškoćama u razvoju

u OŠ LUKE PERKOVIĆA BRINJE

I.

Nositelj projekta „Obrazovanje jednakih mogućnosti“ UP.03.2.1.03-0036 je Ličko-senjska županija, a koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III.“ temeljem poziva UP.03.2.1.03 Europskog socijalnog fonda u sklopu Operativnog programa „Učinkoviti ljudski potencijali“ 2014. – 2020., (u daljnjem tekstu: projekt).

II.

**Na Javni poziv mogu se javiti kandidati:**

**- sa završenom najmanje četverogodišnjom srednjom školom,**

**- završeno osposobljavanje i stečena djelomična kvalifikacija,**

**- protiv kojih nije pokrenut kazneni postupak i nije pravomoćno osuđena za neko od kaznenih djela.**

Broj traženih kandidata: 1 M/Ž

III.

Sa odabranim kandidatima Škola će sklopiti Ugovor o radu na određeno vrijeme.

IV.

**Uz prijavu na javni poziv, kandidati su dužni priložiti sljedeću dokumentaciju:**

* životopis,
* dokaz o stručnoj spremi (preslika),
* dokaz o završenom osposobljavanju i stečenoj djelomičnoj kvalifikaciji ( preslika),
* dokaz o državljanstvu
* dokaz o prebivalištu (preslika osobne iskaznice),
* potvrda o nekažnjavanju (original, izdano za vrijeme trajanja javnog poziva), da u trenutku podnošenja prijave na javni poziv protiv osobe nije pokrenut i da se ne vodi kazneni postupak glede zapreke za zasnivanje radnog odnosa u školskoj ustanovi prema članku 106. Zakona o odgoju i obrazovanju u osnovnoj i srednjoj školi.

Nepravovremene i nepotpune prijave neće biti razmatrane. Preslike traženih priloga ne moraju biti ovjerene.

Kandidati koji se pozivaju na pravo prednosti pri zapošljavanju prema posebnim propisima dužni su u prijavi pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osoba koja se poziva na pravo prednosti temeljem članka 102. Zakona o hrvatskim braniteljima iz Domovinskog rata i članovima njihovih obitelji ( Narodne novine broj 121/2017) dužna je uz prijavu na javni poziv priložiti pored dokaza o ispunjavanju traženih uvjeta iz javnog poziva i sve potrebne dokaze navedene na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici: [https://branirtelji.gov.hr/usredocslmages//NG/12%20Prosinac/Zapo%C5%A1ljavanje//popis%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branirtelji.gov.hr/usredocslmages/NG/12%20Prosinac/Zapo%C5%A1ljavanje/popis%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

U skladu s uredbom Europske unije 2016/679 Europskog parlamenta i Vijeća od 17. travnja 2016.godine te Zakonom o provedbi Opće uredbe o zaštiti podataka ( NN 42/18) prijavom na javni poziv osoba daje privolu za prikupljanje i obradu podataka iz dokumentacije za javni poziv, a sve u svrhu provedbe javnog poziva i projekta „ Obrazovanje jednakih mogućnosti“.

Kandidat koji se poziva na pravo prednosti pri zapošljavanju iz članka 9. Zakona o profesionalnoj rehabilitaciji i zapošljavanju osoba s invaliditetom ( NN 157/13, 152/14, 39/18.) pored dokaza o ispunjavanju traženih uvjeta iz javnog poziva, dužan je uz prijavu priložiti i dokaz o utvrđenom statusu osobe s invaliditetom.

S kandidatima prijavljenim na javni poziv čije su prijave uredne i koji ispunjavaju uvjete iz javnog poziva može se provesti intervju. Vrijeme i mjesto održavanja intervjua biti će objavljeno na mrežnim stranicama Osnovne škole Luke Perkovića Brinje (os-lperkovica-brinje.skole.hr) najkasnije tri (3) dana prije dana održavanja intervjua, s napomenom da se kandidati neće posebno pozivati, a ukoliko ne pristupe intervjuu, smatrat će se da su odustali od prijave na javni poziv

V.

Prijave s popratnom dokumentacijom podnose se poštom preporučeno na adresu Škole:

**OSNOVNA ŠKOLA LUKE PERKOVIĆA BRINJE**

**FRANKOPANSKA 44**

**53 260 BRINJE**

**Uz naznaku „ prijava na Javni poziv“**

Rok za podnošenje prijava **je 8 dana od dana objave ovog Javnog poziva.**  
Za sve informacije možete se obratiti na broj telefona : 053/700-721 ili na e-mail: osbrinje.tajnistvo@gmail.com.

VI.

Ovaj Javni poziv objavljen je na službenoj web stranici Škole, na web stranici Hrvatskog zavoda za zapošljavanje te na web stranici Ličko-senjske županije.

KLASA: 112-03/20-03/03

URBROJ: 2125-27/20- 742

U Brinju, 18.09. 2020.

R a v n a t e ljica

Ivana Rajković